OzLabs/hebrew-wiki-articles huggingface dataset:
המחיצה הבין-חדרית

מיקום המחיצה הבין-חדרית

המחיצה הבין-חדרית היא מחיצה בין שני החדרים בלב. 

==מבנה==
המחיצה הבין חדרית היא מחיצה בין שני החדרים בלב - חדר ימין וחדר שמאל. המחיצה מתחילה מחוד הלב וממשיכה ימינה ולמעלה. החלק התחתון והעיקרי שלה עשוי מרקמת שריר, בעוד שהחלק העליון שלה עשוי ממברנה דקה המפרידה בין החלק התחתון של עלייה שמאל למסתם אבי העורקים.

===אספקת דם=== 
המחיצה מקבלת את אספקת הדם שלה בעיקר מהעורק הקדמי היורד ומעט מהעורק היורד האחורי.

==משמעות קלינית==

פגם במחיצה הבין-חדרית (VSD) הוא מום הלב המולד הנפוץ ביותר והוא מצב בו המחיצה אינה נסגרת כראוי עד הלידה וישנו חור במחיצה. ברוב המקרים, החור נסגר ללא התערבות עם גדילת התינוק, אך לעיתים, נדרשת התערבות כירורגית לסגירת החור.
==ראו גם==
* הנקב הסגלגל
* החלון הסגלגל
* רקמות הלב

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:לב
יהושע שוורץ

יהושע שוורץ (נולד בניו יורק ב-15 ביוני 1952) הוא היסטוריון ומשמש כפרופסור אמריטוס לגאוגרפיה היסטורית של ארץ-ישראל בתקופה ההלניסטית ובתקופה הרומית-ביזאנטית במחלקה ללימודי ארץ-ישראל וארכאולוגיה ע"ש מרטין (זוס) באוניברסיטת בר-אילן. שימש בעבר כראש מרכז אינגבורג רנרט ללימודי ירושלים.

==קורות חיים==
את לימודי התואר הראשון עשה שוורץ בישיבה יוניברסיטי וסיים ב-1974. באותה שנה הוא עלה לישראל והחל לימודי תואר שני ושלישי בחוג להיסטוריה של עם ישראל שבאוניברסיטה העברית. את המ.א. סיים ב-1977 וכתב על עליה מבבל בתקופת האמוראים ואת הדוקטורט סיים ב-1981 וכתב על "תולדות היישוב היהודי בדרום יהודה אחרי מלחמת בר-כוכבא עד הכיבוש הערבי". את שני התארים עשה בהנחיית פרופ' שמואל ספראי.

שוורץ החל ללמד במחלקה ללימודי ארץ-ישראל בבר-אילן (היום לימודי ארץ-ישראל וארכאולוגיה) ב-1979 ונתמנה לדרגת מרצה ב-1981. ב-1986 הפך מרצה-בכיר, ב-1991 פרופסור חבר וב-1996 הועלה שוורץ לדרגת פרופסור מן המניין. שוורץ שימש כראש המחלקה ללימודי ארץ-ישראל וארכאולוגיה (1992–1994), כדיקן הפקולטה למדעי היהדות (2001–2005), כראש המרכז ללימודי יסוד ביהדות (2007–2013), כיו"ר ועדת הספריות של האוניברסיטה, כחבר הוועדה המרכזת של הסינט ובעוד תפקידים רבים אחרים.

שוורץ מתמחה בתולדות היישוב בארץ-ישראל בתקופת בית שני ובתקופת המשנה והתלמוד וספרו "היישוב היהודי ביהודה אחרי מלחמת בר-כוכבא עד הכיבוש הערבי" זכה בפרס יצחק בן-צבי לשנת תש"ן (1990). הוא עוסק גם בתולדות ירושלים, בחקר התרבות החומרית של ארץ-ישראל בעת העתיקה, בתולדות היישוב הנוצרי בארץ-ישראל בתקופה הביזאנטית ועוד.

הוא משמש כחבר המועצה הארכאולוגית של מדינת ישראל והיה בעבר יו"ר ועדת המקצוע של לימודי ארץ-ישראל וארכאולוגיה במשרד החינוך. לשעבר הוא היה חבר מועצת הספרייה הלאומית. הוא נמנה בין העורכים של Jewish and Christian Perspectives ו-Compendia Rerum Judaicarum ad Novum Testamentum, שתי סדרות אקדמיות שיוצאות בהוצאת בריל (Brill), בליידן שבהולנד. בעבר שימש גם באחד העורכים של כתב-העת "קתדרה" של יד יצחק בן-צבי.

בסוף שנת הלימודים 2019 פרש שוורץ מהוראה.

הוא נשוי לפרופסור יהודית תידור באומל-שוורץ, ואחיו הוא פרופסור סת שוורץ .

==קישורים חיצוניים==
* 
* 
* 

קטגוריה:היסטוריונים ישראלים
קטגוריה:חוקרי תקופת הבית השני
קטגוריה:חוקרי תקופת המשנה והתלמוד
קטגוריה:עורכי כתבי עת ישראלים
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:בוגרי ישיבה יוניברסיטי
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בר-אילן: ארץ ישראל וארכאולוגיה
קטגוריה:ישראלים שנולדו ב-1952
אליהועיני בן הקוף

אליהועיני בן הקוף היה כהן גדול בבית המקדש השני שהוזכר במשנה כמי שערך בימיו את טקס שריפת הפרה אדומה.

לפי כתב יד קאופמן שמו הוא "אֶלְיוֹעֵינַיִי בֶן הַקָּיָיף".

== תקופת כהונתו ==
זמנו אינו ידוע בבירור. מסדר הכהנים במשנה בה הוזכר, לאחר יוחנן כהן גדול (יוחנן הורקנוס), עולה שהיה בתקופה החשמונאית או אולי הרומית.
הרמב"ם (בהקדמתו למשנה, פרק רביעי) כתב שהוא היה בן זמנו של שמעון בן שטח, בימי המלך אלכסנדר ינאי.

במחקר מקובל לזהות אותו עם אליהועיני בן קנתירא, כהן גדול מבית קתרוס שהתמנה על ידי אגריפס הראשון בשלהי ימי מלכותו (44 לספירה), במקום מתתיהו בן חנן.
לדברי יוסף בן מתתיהו, אליהועיני היה מכונה "קנתירא". כהונתו הייתה קצרה, כשנה-שנתיים, והוא הוחלף על ידי הורדוס (מלך כלקיס), אחי אגריפס, שנפטר בינתיים, ביוסף בן קמי.

ייתכן וניתן לזהות את אליהועיני בן הקוף כבנו של הקייף - הכהן הגדול יוסף קיפא (כיהן בשנים 19–36 לספירה), שעל פי הברית החדשה היה השופט של ישו.

== אודותיו ==
במשנה נכתב שאליהועיני בן הקוף עשה אחת משבע הפרות האדומות שנעשו לאחר עזרא:

יששכר בר איילנבורג בספרו "באר שבע" כותב כי הספר תנא דבי אליהו חובר על ידי אליהועיני בן הקוף, אך הרב חיד"א בספרו שם הגדולים דחה את דבריו.

==קישורים חיצוניים==
* הרב יקותיאל גרינוולד, [http://hebrewbooks.org/pdfpager.aspx?req=2411&st=&pgnum=16 לתולדות הסנהדרין בישראל], באתר HebrewBooks
* הרב יקותיאל גרינוולד, [http://hebrewbooks.org/pdfpager.aspx?req=7566&st=&pgnum=111 תולדות הכהנים הגדולים], באתר HebrewBooks
* הרב זאב יעבץ, [http://beta.hebrewbooks.org/pdfpager.aspx?req=36989&st=&pgnum=220 תולדות ישראל - חלק ט], באתר HebrewBooks

==הערות שוליים==

קטגוריה:יהודי תקופת בית שני
קטגוריה:כהנים בתקופת המשנה
קטגוריה:כהנים גדולים
קטגוריה:כהנים ששרפו פרה אדומה
ברוס ראונר

ברוס וינסנט ראונר (באנגלית: Bruce Vincent Rauner; נולד ב-18 בפברואר 1957) הוא איש עסקים ופוליטיקאי אמריקאי חבר המפלגה הרפובליקנית שכיהן כמושל מדינת אילינוי.

==ביוגרפיה==
ראונר נולד בשיקגו שבאילינוי. הוא סיים תואר ראשון בהצטיינות בכלכלה בדרטמות' קולג' ותואר שני במנהל עסקים באוניברסיטת הרווארד. לאחר לימודיו החל ב-1981 לעבוד בחברת ההשקעות בתחילת דרכה Golder, Thoma, Cressey, שלימים הפכה לקרן ההשקעות הפרטית GTCR, מהגדולות באילינוי. הוא עבד בחברה עד 2012 ושימש כיושב הראש שלה. לאחר מכן הקים את חברת ההשקעות R8 ועמד בראשה עד כניסתו לחיים הפוליטיים. ראונר שימש כחבר דירקטוריון במוסדות חינוך ושמירת טבע, וכן הקים קרן פילנתרופית שתרמה להקמת המטה האזורי של הצלב האדום באילינוי, הקמת רשת מוסדות חינוך ול-YMCA, תרומות שהסתכמו בכ-13 מיליון דולר בשנים 2010 עד 2012. הונו של ראונר מוערך בחצי מיליארד דולר.

בנובמבר 2014 גבר בבחירות למשרת מושל אילינוי על המושל המכהן פט קווין מהמפלגה הדמוקרטית ברוב של 50.27% לעומת 46.35%. בינואר 2015 הושבע לתפקידו. הוא סיים את תפקידו בינואר 2019 אחרי שהפסיד בבחירות לג'יי. בי. פריצקר ברוב של 54.5% לעומת 38.8%.

ראונר נשוי בשנית ואב לשישה ילדים, שלושה מרעייתו הראשונה ושלושה מרעייתו השנייה.

==קישורים חיצוניים==

* 

* [https://web.archive.org/web/20160306100046/http://www.illinois.gov/gov/about/Pages/AbouttheGovernor.aspx ברוס ראונר] באתר מושל אילינוי
* [https://illinois.edu/blog/view/6203/190931 ברוס ראנר], חבר הוועדה המייעצת לנשיא אוניברסיטת אילינוי
* 

==הערות שוליים==

קטגוריה:מושלי אילינוי
קטגוריה:אנשי עסקים אמריקאים
קטגוריה:בוגרי דארטמות' קולג'
קטגוריה:בוגרי בית הספר לעסקים של הרווארד
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1957
ורידי הריאה

ורידי הריאה (באנגלית: Pulmonary vein) הם ארבעה ורידים גדולים (2 מכל ריאה) המקבלים דם מחומצן מהריאות ומביאים אותו לעליה השמאלית של הלב. ורידי הריאה הם בין הוורידים המעטים בגוף הנושאים דם מחומצן והם חלק ממחזור הדם הקטן.

ורידי הריאה מקורם בשער הריאה שם הם ניזונים מ-3–4 ורידים סימפוניים. ורידי הריאה ממשיכים משער הריאה, כשמעליהם עורקי הריאה, עד לעלייה שמאל, אליה הם מספקים את הדם. מכל ריאה מגיעים שני ורידים, והם מחולקים לווריד עליון ותחתון והם מקובעים לכיס הלב. ורידי הריאה מצד שמאל עוברים מאחורי אבי העורקים היורד וורידי הריאה מצד ימין דרך הוריד הנבוב העליון והעליה הימנית.

בחלק קטן מהאוכלוסייה ורידי הריאה בכל צד משתלבים לקראת העלייה השמאלית לווריד אחד, כשלרוב זה יהיה בוורידי הריאה בצד שמאל (25% מהאוכלוסייה בצד שמאל, 3% מהאוכלוסייה בצד ימין).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ורידים
Shades of God

Shades of God (מאנגלית: גוונים של אלוהים) הוא האלבום השלישי של להקת המטאל הגותי האנגלית פרדייס לוסט. האלבום יצא לאור ביולי של שנת 1992.

==רשימת שירים==
כל השירים נכתבו והולחנו על ידי להקת פרדייס לוסט, למעט כאשר מצוין אחרת.

==מבצעים==
פרדייס לוסט
* ניק הולמס - שירה
* אהרון אידי - גיטרה
* גרגור מקינטוש - גיטרה
* סטפן אדמונסון - גיטרה בס
* מת'יו ארצ'ר - תופים

==קישורים חיצוניים==

==הערות שוליים==

קטגוריה:אלבומי מטאל גותי
הדרקון הכחול (חלזון ים)

הדרקון הכחול או אונית-רחף כחולה (שם מדעי: Glaucus atlanticus) הוא חשופיות ים, חילזון חסר שריון החי בים הפתוח. הוא שייך למשפחת ה-Glaucidae במערכת הרכיכות.

רכיכות אלו חיות סמוך לפני שטח הים ומשתמשות ברוחות וזרמי האוקיינוס על מנת לנוע. הצד הכחול של גופם פונה כלפי מעלה, כך שהוא משתלב עם הצבע הכחול של הים והצד האפור פונה כלפי מטה, ומשתלב עם האור החודר דרך שטח פני המים.

הדרקון הכחול הוא טורף הניזון מיצורים ימיים אחרים, חלקם אפילו ארסיים וצורבים כמו שלפוחן מצוי. הוא אף משתמש בארס של הטרף לצורך הגנה עצמית, כך שמגע איתו יכול לגרום לצריבה.

== מבנה הגוף ==
מבנה הגוף של הדרקון הכחול שונה מאוד מחלזונות ים אחרים. צורתו מזכירה מעין דרקון (מכאן מגיע השם "הדרקון הכחול"). הוא חסר שריון בעל מבנה המזכיר "נוצות", אשר משמשות גם כאצבעות. צבעו כחול בוהק במיוחד, המקנה לו הסוואה על פני שטח המים. גודלו הוא כ-, ובקצהו זנבו עוקץ.

בדומה לחלזונות אחרים, גם הדרקון הכחול הוא הרמאפרודיט. לאחר הזדווגות שני בני הזוג מטילים ביצים מופרות, לרוב בתוך גופות של בעלי חיים מתים.

=== העוקץ ===
אמצעי ההגנה העיקרי של הדרקון הכחול הוא העוקץ שלו. הדרקון ניזון מארסן של שלפוחן מצוי, סיפונופורים ומדוזות, אשר משמש לו לא רק כמזון אלא גם כאמצעי לתקיפה. הוא אוגר את הארס בתוך "הנוצות" שלו ומזרים אותו דרך העוקץ בזנבו. הארס יכול להיות קטלני עבור בעלי חיים ימיים ויבשתיים, לרבות בני אדם. בין תסמיני העקיצה ניתן למנות בחילות, הקאות, תגובות אלרגיות, כאב, צבירה ודלקות שונות באזור העקיצה.

=== ציפה וצבע ===
בעזרת שק גז הנמצא בבטנו של הדרקון הוא יכול לצוף על פני המים. בשל מיקומו של השק היצור צף הפוך כאשר חלקו התחתון מופנה כלפי מעלה. חלקו העליון של גופו הוא למעשה כף הרגל (בחלזונות ים אחרים כף הרגל נמצאת דווקא בחלק התחתון) לחלק זה יש גוון כחול או כחול לבן במקרים מסוימים.

== בית גידול ==
בית הגידול של הדרקון הכחול הוא בסביבה מימית ופושרת, במזג אוויר טרופי, תנאי סביבה דומים לתנאים בחוף של קווינסלנד, אוסטרליה, שם אותר לראשונה כאשר נסחף אל החוף. למרות זאת, ישנן עדויות לכך שהיצור נמצא בכל האוקיינוסים.

הדרקון הכחול אינו נע הרבה בכוח גופו, אלא נותן לזרם להוביל אותו כאשר הוא שוכב הפוך על גבו. דפוס פעולה זה הוא שאפשר לו להיסחף אל החוף ולהתגלות לעיני המין האנושי.

== שרשרת המזון ==
הדרקון הכחול ניזון מבעלי חיים ימיים. הוא מסוגל לעכל ארס של מדוזות ובפרט ארס של המדוזות הכחולות. כיום לא ידוע לאדם אם קיימים טורפים או אויבים טבעיים לדרקון הכחול.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1777
קטגוריה:טקסונים שתוארו בידי גאורג פורסטר
קטגוריה:חשופיות ים
קטגוריה:בעלי חיים באוקיינוס השקט
אנונד יקוב, מלך שוודיה

אנונד יקוב (בשוודית: Anund Jakob; 25 ביולי 1008 – 1050) היה מלך שוודיה מ-1022 ועד מותו. כאשר בחרה בו אספת האצילים כשליט-שותף של שוודיה, הביע העם השוודי את התנגדותו לשמו הלא-סקנדינבי, "יקוב", לפיכך הוסף לשמו השם "אנונד". ברשימת המלכים הנספחת לקובץ "החוק הוסטרוגוטי" (Västgötalagen), מצוין ששמו היה "קולברנה" (Kolbränna, בשוודית: "שורף הפחם"), על שם מנהגו להעלות באש את בתי מתנגדיו.

סדר היום הפוליטי שלו כלל שמירה על מאזן הכוחות בסקנדינביה, וזו הסיבה לתמיכתו במלכים הנורווגים, אולף השני ומגנוס הראשון, כנגד קנוט הגדול, מלך דנמרק, בשנות העשרים והשלושים של המאה ה-11. בקרב הלגה הובסו אנונד יקוב ואולף על ידי קנוט.

כאשר היה מגנוס הראשון למלך נורווגיה ודנמרק ב-1042, תמך בו אנונד יקוב עד למותו של מגנוס ב-1047, תקופת מלכותו של אנונד יקוב תוארכה באופן מסורתי החל מ-1022 ועד למותו בשנת 1050 לערך, אך קיימת אי ודאות גדולה בנוגע לשנת מותו. בשנת 1049 הוא היה ככל הנראה עדיין בחיים ואחיו ויורשו, אמונד, מלך בוודאות על שוודיה בקיץ 1060.

==קישורים חיצוניים==

* [https://sok.riksarkivet.se/sbl/Presentation.aspx?id=18741 Natanael Beckman. ”Anund Jakob”. Svenskt biografiskt lexikon.] 

קטגוריה:מלכי שוודיה
קטגוריה:ילידי 1008
קטגוריה:נפטרים ב-1050
המשפחה (סדרת טלוויזיה)

המשפחה (באנגלית: The Family) היא סדרת טלוויזיה אמריקאית שעלתה לשידור ב-3 במרץ 2016 ברשת ABC. הסדרה נוצרה והופקה בפועל על ידי ג'נה באנס, שהייתה תסריטאית קבועה בחברת ההפקה ShondaLand, ובין היתר הייתה התסריטאית של הסדרות "האנטומיה של גריי" ו"סקנדל" יחד עם שונדה ריימס, שיצרה את הסדרות. הסדרה עוקבת אחרי בנה הצעיר של ראש העיר, שנחשב למת לאחר שנעלם למעלה מעשור קודם לכן. בסדרה מככבת ג'ואן אלן בתור קלייר וורן, ראש העיר השאפתנית והמניפולטיבית של העיר הבדיונית רד פיינס, מיין, ומטריארכיה של משפחת וורן, שמודיעה על מועמדותה למשרת המושל כאשר בנה, אדם, חוזר לאחר שנחטף 10 שנים קודם לכן.

ב-12 במאי 2016, ביטלה רשת ABC את הסדרה לאחר עונה אחת.

== עלילה ==
הסדרה עוקבת אחר אדם, שנעלם בילדותו ונחשב למת, ומופיע אחרי עשר שנים על מפתן דלת בית הוריו, קלייר וורן, שכעת מתמודדת לתפקיד מושלת מיין, ובעלה ג'ון. שובו של הבן האבוד מאלץ את בני המשפחה להתמודד עם רגשותיהם המודחקים. האח דני מתקשה לקבל את אדם, שנראה שונה מהילד שהכיר, ואילו האחות ווילה שומרת על אחדות המשפחה בעודה מסתירה סודות משלה. עם חזרתו של הבן, השאלה הגדולה נותרת פתוחה: האם אדם הוא באמת מי שהוא מתיימר להיות?

== דמויות ==
=== דמויות ראשיות ===
* קלייר וורן (ג'ואן אלן): רפובליקנית, ראש העיר של העיר הבדיונית רד פיינס, מיין, ומטריארכיה של משפחת וורן.
* ווילה וורן (אליסון פיל): בתה של קלייר ורכזת העיתונות.
* סמלת נינה מאייר (מרגוט בינגהאם): עשתה קריירה לאחר שהכניסה את האנק לכלא על הרצח של אדם.
* דניאל "דני" וורן (זאק גילפורד): בנה הבכור של קלייר.
* אדם וורן (ליאם ג'יימס): בנה הצעיר של קלייר שחוזר לאחר שנחטף 10 שנים קודם לכן.
* ג'ון וורן (רופרט גרייבס): בעלה של קלייר, סופר.
* בריידי קרוז (פלוריאנה לימה): הכתבת המקומית שיש לה קשר עם אדם ודני.
* האנק (אנדרו מק'קרת'י): האיש שריצה 10 שנות מאסר על הרצח של אדם.

==קישורים חיצוניים==
* 

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:אולפני ABC: סדרות טלוויזיה
קטגוריה:סדרות טלוויזיה על משפחות
קטגוריה:ABC: תוכניות וסדרות
אמונד הזקן, מלך שוודיה

אמונד הזקן (בשוודית: Emund den gamle, בשוודית עתיקה: Æmunðær gamlæ, או Æmunðær gammal, או Æmunðær slemæ; מת: 1060) היה מלך שוודיה מ-1050 ועד מותו.

אמונד היה בנו הבלתי חוקי של אולוף סקטקונונג, מלך שוודיה. אשתו של אמונד הייתה אסטריד, בתם של האציל הנורווגי ניאל פינסון, ושל גונהילד ממשפחת סקילגה שמאזור הלוגלנד שבנורווגיה. אמונד ואסטריד הביאו לעולם שלושה ילדים שעליהם ידוע: הבנים אנונד ואינגבר, ששניהם מתו על פני אביהם, ובת, ששמה לא ידוע, אך היא הייתה אשתו של סטנקיל, מלך שוודיה ואמם של שני מלכים שוודים נוספים, אינגה הזקן ואלסטן סטנקילסון.

אמונד ירש על כס המלכות את אחיו, אנונד יקוב בשנת 1050 לערך. דווח שהוא כונה Emund Slemme ("הרע"), בשל העובדה שהוא התנגד באופן פעיל לכמרים מהארכיבישופות של ברמן לטובתו של המיסיונר האנגלי, אוסמונדוס. בקובץ "החוק הוסטרוגוטי" (Västgötalagen) מצוין שאמונד היה אדם לא נעים כאשר הוא שאף להשיג מטרה כלשהי ושהוא התווה את הגבול בין שוודיה לבין דנמרק.

הכינוי "הזקן" ידוע מכתביו של אדם מברמן וככל הנראה הוא מציין את העובדה שהוא עלה לכס המלוכה בזקנתו או שהוא היה מבוגר יותר מאחיו וקודמו, אנונד יקוב.

אמונד היה אחרון מלכי בית מונסו. אדם מברמן מציין ביצירתו, "מעשי הבישופים של הכנסייה של המבורג" (Gesta Hammaburgensis ecclesiae pontificum), שבנו, אנונד, מת כאשר הוא פיקד על התקפה שוודית על "ארץ הנשים" (Terra Feminarum), התקפה שהסתיימה בתבוסה שוודית. לאחר מותו של אמונד ירש את כתרו חתנו, סטנקיל. על פי אחת הסאגות היה אמונד מלך לזמן קצר בלבד.

==קישורים חיצוניים==
* [https://sok.riksarkivet.se/SBL/Presentation.aspx?id=16058 Emund Gamle - Svenskt Biografiskt Lexikon - Riksarkivet] 

קטגוריה:מלכי שוודיה
קטגוריה:נפטרים ב-1060
זליכה שיהאבי

תצלום של אל-שיהאבי
זליכה אל-שיהאבי (בערבית: زليخة الشهابي; 1903–1992) הייתה מנהיגת נשים ערביות ממזרח ירושלים.

==ביוגרפיה==

שיהאבי נולדה בשנת 1903 בירושלים פלשתינה (א"י) לאיצהאק שיהאבי, מהמשפחות הידועות בירושלים. היא למדה בבית ספר של אחיות ציון. בשנת 1929 השתתפה בייסוד הסניף הירושלמי של התאחדות הנשים הערביות ובשנת 1937 מונתה לראש הסניף הירושלמי, עמדה בה החזיקה עד מותה ב-1992. באותה תקופה התפצלה תנועת הנשים לשניים, ושיהאבי שהייתה מזוהה עם משפחת חוסייני, עמדה בראש התאחדות הנשים הערביות שהייתה יותר פוליטית וחתרה לשיתוף עם ארגוני נשים ערביות במדינות אחרות. בשנת 1944 אמרה שיהאבי שנשים פלסטיניות לא תדרושנה זכויות מעבר למה שמותר על פי הקוראן, וכי טרם הגיע הזמן לדרישת זכויות פוליטיות לנשים.

בשנת 1953 לא הורשתה על ידי השלטונות הירדניים להשתתף בוועידה של התאחדות הנשים, אלא אם תסכים להשתתף כנציגת ממלכת ירדן. בתור פרו נאצרית הייתה שיהאבי בעימות עם השלטונות הירדניים. בשנות ה-60 ניהלה את הסניף לאם ולילד במזרח ירושלים. בשנת 1964 הייתה בוועדה המכינה של המועצה הלאומית הפלסטינית. ביולי 1965 ישבה בראש קונגרס של ההתאחדות הכללית של נשים פלסטיניות במזרח ירושלים. אולם שיהאבי גרסה שאין לערב את ארגוני צדקה בפעילות פוליטית גלויה מדי ולאחר זמן הפסיקה לעמוד בראש ההתאחדות הכללית של נשים פלסטיניות שהייתה מזוהה עם אש"ף.

לאחר מלחמת ששת הימים השתתפה שיהאבי בארגון הפגנות נשים, והפיצה תעמולה נגד היחס של השלטונות הישראליים לפלסטיניים. ב-6 בספטמבר 1968 גורשה על ידי שלטונות ישראל לממלכת ירדן, בטענה שהיא ארגנה הפגנות אלימות נגד ישראל ושארגונה העביר כספים למחבלים. מיד לאחר גירושה החלו חמדי כנען, ראש עיריית שכם, והמשוררת פדווא טוקאן בפעילות להשבתה לירושלים. לאחר כחודשיים, באמצע נובמבר 1968, הושג הסדר על פיה שיהאבי התחייבה להימנע מהפרת החוק והסדר הציבורי והורשתה לשוב לירושלים.

שיהאבי מעולם לא נישאה ובמותה הותירה אחריה את בית משפחת שיהאבי שהיה לקונסרבטוריון במזרח ירושלים.

במשך השנים היה שמה של שיהאבי למיתוס. בין האגדות שנקשרו סביבה היה שהיא הייתה המייסדת של התאחדות הנשים הערביות. בחלק מהמקורות היא אף מוצגת כמי שיסדה את ההתאחדות בשנת 1921, בגיל 18.

==קישורים חיצוניים==
<div style="direction: ltr;">
* August 2014 ,[http://archive.thisweekinpalestine.com/details.php?id=19&ed=15 Zlikha Ishaq Abdel Qader Al-Shihabi, This week in Palestine]
* Ellen Fleischmann, [http://www.slideshare.net/jhgbb/palestinian-women-movements Selective Memory, Gender and Nationalism: Palestinian Women Leaders of the Mandate Period], Hist Workshop J (SPRING) 1999 (47): 141-158.
</div>

==הערות שוליים==

קטגוריה:ארץ-ישראלים שנולדו ב-1901
קטגוריה:נשים פלסטיניות
קטגוריה:נפטרות ב-1992
קטגוריה:מזרח ירושלים
קטגוריה:נשים מוסלמיות
קטגוריה:מוסלמים
קטגוריה:ערביות ישראליות
קטגוריה:פמיניסטיות ערביות ישראליות
קטגוריה:פמיניסטיות פלסטיניות
אאוג'ן יעקובוביץ'

אֵאוּגֵ'ן יַעֲקוֹבּוֹבִיץ (ברומנית: Eugen Iacobovici; בהונגרית: Jakobovits Jenő; 10 ביוני 1902–8 בספטמבר 1979), הידוע גם בשם המחתרתי "וִיפוֹר" (Vifor), היה פעיל קומוניסטי יהודי-רומני, אשר שימש מזכיר ראשון במפלגה הקומוניסטית הרומנית המחתרתית בין השנים 1934–1936.

==ביוגרפיה==
יעקובוביץ נולד למשפחה יהודית בכפר קודאצ'יו מארה במחוז אודורחיי שבתחומי האימפריה האוסטרו-הונגרית. עם שינוי הגבולות בעקבות מלחמת העולם הראשונה, היה לנתין של ממלכת רומניה. הוא היה עובד מתכת בעיר טרגו מורש, ובגיל 25 בשנת 1923 הצטרף למפלגה הקומוניסטית ונבחר למזכיר הוועד המקומי של המפלגה. בשנים 1929-1926 פעל בבוקרשט והיה מזכיר ועד המפלגה באזור.

ב-1929 נשלח על ידי הקומינטרן למוסקבה, ברית המועצות, לקורס של שנה בבית הספר הלניניסטי, ולאחר סיומו ב-1930 נשלח חזרה לרומניה במטרה שיפעל להפסקת הפיצול במפלגה הקומוניסטית הרומנית ולהכין את הקונגרס החמישי של המפלגה שהתקיים במוסקבה בדצמבר 1931. בקונגרס הציג יעקובוביץ' דו"ח על "המשימות הארגוניות ומדיניות כוח האדם של המפלגה" . כבר ב-1930 נבחר כחבר בפוליטביורו של המפלגה הקומוניסטית ברומניה שמושבו נמצא בפראג וכעבור זמן קצר בברלין. אחר כך בשנים 1936-1934 כיהן כמזכיר ראשון של המפלגה, אחרי שהחליף את אלכסנדרו דניילוק שטפאנסקי (גורן).
בשנת 1936 הוחלף כמזכיר המפלגה על ידי בוריס שטפנוב. בהמשך הואשם על ידי הקומינטרן בסטייה מקו המפלגה . בימי הדיקטטורה של יון אנטונסקו, אחרי כניסת רומניה למלחמה נגד ברית המועצות, נעצר ביולי 1941 למשך חודש לחקירות. 
בשנים 1944-1941 נשלח כאסיר פוליטי למחנה המאסר בטרגו ז'יו ואחר כך ב-1942 למחנות הריכוז בטרנסניסטריה -וואפניארקה וגרוסולובה. 
אחרי 1947 בתקופת המעבר לשלטון הקומוניסטי ביקש להיות מוכר מחדש כחבר במפלגה הקומוניסטית.
יעקובוביץ' אאוג'ן נשא לאישה את בלה רבינזון, (1946-1900) אחותה של אנה פאוקר.

יעקבובויץ' נפטר בבוקרשט בשנת 1979. היו לו שני אחים ואחות ובת מנישואיו לבלה.

==פרסים ואותות הוקרה==
*1978 - העיטור 23 באוגוסט דרגה א - מטעם הרפובליקה הסוציאליסטית רומניה

==ספרים==
*Memorii (זיכרונות) - בהוצאת המכון למחקרים היסטוריים וסוציו-פוליטיים שעל יד הוועד המרכזי של המפלגה הקומוניסטית הרומנית, בוקרשט 1968

== קישורים חיצוניים ==
* [https://books.google.co.il/books?id=VemOBAAAQBAJ&pg=PT116&lpg=PT116&dq=Eugen+Iacobovici&source=bl&ots=qoBDbh0Fli&sig=5VJ9KasdECTbVECMydf5J_zQMTc&hl=iw&sa=X&ved=0ahUKEwiF5s7g17HLAhXFVhQKHSf5B_kQ6AEIPDAF#v=onepage&q=Eugen%20Iacobovici&f=false Vladimir Tismăneanu, Stalinism pentru eternitate: O istorie politică a comunismului românesc] 
* [http://enciclopediaromaniei.ro/wiki/Eugen_Iacobovici אאוג'ן יעקובוביץ' באנציקלופדיה של רומניה] 
* Denis Deletant - Communist Terror in Romania:Gheorghiu-Dej and The Police State 1948-1965, Hurst and Co.,London 1999
* [http://www.ilegalisti.ro/ilegalist/3595 האתר ilegaliști] 
:Cristina Diac - Illegal Communist movement in interwar Romania בתמיכת הרשות הלאומית הרומנית למחקר מדעי 2020-2013 CNCS - UEFISCDI
* [http://arhivelenationale.ro/site/wpfb-file/dosare-de-partid-ale-membrilor-de-partid-cu-stagiul-din-ilegalitate-care-au-incetat-din-viata-inv-3245-pdf/ אתר הארכיון הלאומי של רומניה - תיקי חברי המפלגה הוותיקים שנפטרו] 20 בספטמבר 2017

==הערות שוליים==

קטגוריה:יהודים רומנים
קטגוריה:קומוניסטים רומנים
קטגוריה:קומוניסטים יהודים
קטגוריה:יהודים מטרנסילבניה
קטגוריה:כותבי זיכרונות
קטגוריה:אסירים פוליטיים
קטגוריה:נפטרים ב-1979
מחליקי הקרח (בלט)

מחליקי הקרח (בצרפתית: Les Patineurs) הוא בלט במערכה אחת שיצר הכוריאוגרף פרדריק אשטון ללחנו של המלחין היהודי ג'אקומו מאיירבר. הופעת הבכורה הועלתה על ידי הבלט המלכותי בתיאטרון Sadler's Wells בלונדון, ב-16 בפברואר 1937. על הבלט נכתב שהוא "פרדיגמה אופיינית לבלט של אשטון – בנוי באופן מושלם במבנה מורכב ותוסס מתחת לפני השטח".

==עלילה==
הבלט מתאר מסיבת החלקה ויקטוריאנית המתרחשת על אגם קפוא בערב חורפי. קשתות רשת צבועות לבן מפרידות בין האגם הקפוא ובין עצי היער המושלג מאחור. פנסים סיניים משרים אור עמום על כיסוי הבמה הלבן המדמה קרח, ומצלילים את עצי היער על רקע שמי הלילה זרועי הכוכבים.
המחליקים הראשונים להופיע הם ארבעה זוגות רקדנים לבושים חליפות חומות תואמות, ומלווים מיד אחר כך בחברים שונים: שתי נערות בלבוש ומצנפת כחולים, שתיים נוספות בלבוש ומצנפת אדומים, זוג לבוש לבן ונער בודד בכחול.
חבורה צעירה ושמחה זו רוקדת יחד בווריאציות שונות – ביניהן פה דה דה רומנטי של הזוג בלבן ופה דה טרואה של הנער בכחול עם זוג בנות – החבורה מחליקה, עגה במעגלים וקופצת עד ששלג לפתע מתחיל לרדת, מותיר את הנער בכחול לבדו, סובב סחור סחור כסביבון במרכז האגם הקפוא.

==ליהוק מקורי==
"מחליקי הקרח", שמכיל חמישה עשר רקדנים בלבד, הוא בלט בידורי יותר מאשר עלילתי. חלקי הריקוד השונים רצופים מתחילה ועד סוף, ללא התפתחות עלילתית. בהופעת הבכורה, הזוג בלבן היו הרקדנים הראשיים מרגוט פונטיין ורוברט הלפמן. הנערות בכחול היו מרי הונר ואליזבת מילר; הנערות באדום היו ג'ון בריי ופמלה מאי ואת הנער בכחול גילם הרולד טורנר – הסולן הווירטואוזי של החבורה. הזוגות בחום היו הרקדניות גווינת' מת'יוז, ג'וי ניוטון, פגי מילוז ווונדה הורסבורג, שלוו על ידי הרקדנים ריצ'רד אליס, ליזלי אדווארדס, מייקל סומז ופאול ריימונד.

למרות הופעתם של פונטיין והלפמן כ"זוג בלבן" בפה דה דה הרומנטי, הכוכב הראשי של הבלט היה טורנר שגילם את "הנער בכחול".
מטרתו העיקרית של אשטון כשיצר את "מחליקי הקרח" הייתה ליצור יצירה נוצצת שתגבר על הפופולריות לה זכו היצירות של Colonel de Basil's Ballets Russes שהוצגו בלונדון בסוף הקיץ באותו זמן.
בהקשר לטורניר, אשטון זכה לרקדן יוצא מן הכלל והשתמש ביתרון הרמה הטכנית הגבוהה שלו. הנער בכחול היא דמות קשה לגילום באופן יוצא דופן, ותפקיד הנערות בכחול קשה כמעט כמוהו. בנוסף, תפקיד הנערים בחום על פי הכוריאוגרפיה, בדרך כלל יגולם על ידי סולנים ולא על ידי רקדני הקור דה בלט שכן ביצוע הריקודים שלהם כרוך בקפיצות וסיבולת ברמה ניכרת.

בשנת 2011 בחידוש היצירה שהופקה על ידי הבלט המלכותי בלונדון, הרקדן האוסטרלי סטיבן מקריי גילם את "הנער בכחול" ואת "הזוג בלבן" גילמו שרה לם ורופרט פנפאד'ר.

==מבנה==
הבלט שאורכו כ-25 דקות, רצוף ריקודים שונים:
*entrée ופה דה וויט (זוגות חומים)
*pas de patineurs (זוגות חומים והנערות בכחול)
*פה סול (הנער בכחול)
*פה דה דה (הזוג בלבן)
*אנסמבל, de suite par groupe (כל החבורה)
*פה דה טרואה (הנער בכחול והנערות בכחול)
*פה דה דה לרקדניות (הנערות באדום)
*פה דה סיז (נערים חומים ונערות באדום)
*פה דה דה לרקדניות (הנערות בכחול)
*Finale (כל החבורה)

קטגוריה:בלט
קטגוריה:מוזיקה לבלט
רישיון עסק

רישיון עסק הוא היתר של רשות מוסמכת שניתן לניהול עסק בכפוף לתנאים. סוג העסקים הטעונים רישיון ותנאי הרישיון אינם זהים במדינות השונות. עסק שהפר את תנאי הרישיון עשוי להיסגר ובעליו יחויב בתשלום קנס. לרוב רישיון עסק ניתן רק לעסק שנרשם כדין, ועמד בסדרת דרישות שונות, שנקבעו לפי סוג העסק, מספר המועסקים ועוד.

==רישיון עסק בישראל==
בישראל ניתן רישיון עסק מכוח חוק רישוי עסקים, תשכ"ח-1968. חוק זה מסמיך את שר הפנים לקבוע בצווים עסקים טעוני רישוי ולהגדירם. שר הפנים הוציא צו רישוי עסקים (עסקים טעוני רישוי), תשע"ג-2013, ובו רשימת עסקים טעוני רישוי<ref></ref><ref></ref>. ניהול עסק ללא רישיון מהווה עבירה פלילית. עסק שפועל ללא רישיון צפוי לסגירה מנהלית, ועל בעליו יוטלו קנסות ואף עונשי מאסר<ref></ref>.

בשנת 2006 התקבלה החלטת ממשלה מס' 4152 להקים ועדה לבחינת רישוי עסקים בישראל. בהתאם להחלטה זו הוקמה "ועדת הבר" בראשות הממונה על התקציבים לשעבר קובי הבר. מטרת הוועדה הייתה לפשט וליעל את הליך רישוי העסקים. הוועדה המליצה על שורת צעדים. בשנת 2010 התקבל תיקון מס' 27 לחוק רישוי עסקים. נקבע כי בנובמבר 2013 ייכנסו הוראות הרפורמה לתוקף בהדרגה. הרפורמה כוללת הקלות שונות, ובהן מעבר לרישיונות עסק תקופתיים, מסלול ירוק (מזורז), גיבוש מפרט אחיד לרישוי עסקים וקביעת "מנגנון ערר מנהלי".

גם כיום, יש חוקרים המותחים ביקורת על המצב הקיים, וטוענים שנדרשת רפורמה נוספת.<ref></ref>

===תהליך קבלת רישיון עסק===
בקשה לקבלת מידע - ניתן להגיש בקשה לקבלת מידע מקדמי על דרישות הרשויות השונות מהעסק המבוקש. הבקשה כרוכה בתשלום אגרה 326 ש"ח (נכון לנובמבר 2019).
הרשות מחויבת למסור את המידע המקדמי בתוך 30 יום.

הגשת הבקשה לרישיון עסק נעשית באמצעות הגשת טופס בקשה מיוחד. יש לצרף לבקשה מסמכים שונים ובהם, תרשים סביבת העסק, מפה מצבית, תוכנית עסק הנדסית ואישור תשלום אגרה.

הטיפול בבקשה - על רשות הרישוי להחליט תוך 21 יום האם היא דוחה את הבקשה, ואז יש לנמק את הדחייה בכתב, או ממשיכה בהליך. אם הבקשה לא נדחתה, היא מועברת לבדיקת גורמים מקצועיים שייתנו חוות דעת. בתום הבדיקה הרשות מחליטה האם לדחות את הבקשה או לאשר אותה ובאלה תנאים. הרשות מוסמכת להנפיק היתר זמני או מוגבל בזמן שיש לחדשו בתום התקופה. ניתן להגיש השגה או ערעור על החלטת הרשות או הגורמים המוסמכים.

==ארצות הברית==
בארצות הברית לכל מדינה כללים שונים בנוגע לרישום ולרישיון עסק. הסוכנות לעסקים קטנים של ארצות הברית מתחזקת רשימה של רישיונות נדרשים, ובתחומי עיסוק מסוימים כמו סחר בבעלי חיים או אנרגיה גרעינית נדרשים אישורים של גופים פדרליים. <ref>[http://www.sba.gov/hotlist/license.html SBA: Where to Obtain Business Licenses]</ref>

==קישורים חיצוניים==
* , באתר ויקיטקסט
* [http://www.moin.gov.il/LOCALGOVERNMENT/public/Pages/רישוי-עסקים.aspx רישוי עסקים], באתר משרד הפנים בישראל
* 
* [https://web.archive.org/web/20160315170826/http://sba.economy.gov.il/licenses/pages/letb5.aspx תהליך קבלת רישיון העסק], באתר משרד הכלכלה והתעשייה
* [http://www.moin.gov.il/SubjectDocuments/rishui_maida.pdf חוברת מידע בנושא רישוי עסקים], באתר משרד הפנים
* [https://web.archive.org/web/20151210063139/http://www.baitisraeli.co.il/_Uploads/dbsAttachedFiles/rishuy(1).pdf הרפורמה ברישוי עסקים], באתר משרד הפנים
* [https://govextra.gov.il/moin/busines-licensing/home/q-a/ שאלות ותשובות בנושא רישוי עסקים ורפורמת הרישוי הדיפרנציאלי], באתר משרד הפנים

==הערות שוליים==

קטגוריה:ישראל: חוק ומשפט
קטגוריה:עסקים
קטגוריה:רישוי
טייגטה (ירח)

טייגטה (נקרא גם Jupiter XX) הוא ירחו של כוכב הלכת צדק.

טייגטה התגלה בשנת 2000 על ידי קבוצת אסטרונומים מאוניברסיטת הוואי שהודרכה על ידי סקוט שפרד וקוטלג בשם S/2000 J 9.

רדיוס מסלולו של טייגטה סביב צדק הוא 22,439,000 ק"מ ומשך זמן הקפת מסלולו סביב צדק הוא 686.675 ימים.

קוטרו של טייגטה הוא 5 קילומטרים ומהירותו במסלולו סביב צדק היא 2.32 ק"מ לשנייה.

טייגטה בעל אלבדו של 0.04 ואקסצנטריות של 0.252.

את שמו, קיבל טייגטה בשנת 2002 על שם טייגטה שהייתה אחת הפליאדות (על שמן קרוי גם צביר הכוכבים הפליאדות), שהיו בנותיו של אטלס על פי המיתולוגיה היוונית.

טייגטה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ירחי צדק
ויין דייר

ויין וולטר דייר (באנגלית: Wayne Walter Dyer; 10 במאי 1940 - 29 באוגוסט 2015) היה פילוסוף והוגה דעות אמריקני. ספרו "אזורי המשגה שלך" הוא אחד הספרים הנמכרים ביותר בכל הזמנים, שנמכר עד כה בכ-35 מיליון עותקים.

==ביוגרפיה==
ויין דייר, יליד דטרויט, עבד בתור יועץ חינוכי בתיכון ואחר כך כמרצה לחינוך באוניברסיטת סנט ג'ון בניו יורק. הוא פיתח קריירה אקדמית, ומאמריו פורסמו בכתבי עת. בשנת 1976 החליט להעלות על הכתב כמה מהתאוריות שפיתח על טבע האדם בספרו "אזורי המשגה שלך", שהפך לרב-מכר. אחר כך כתב ספרים רבים נוספים שזכו להצלחה ברחבי העולם.

בהגותו שילב דייר יסודות מן התרבות המערבית, בעיקר – את הגותו של הפסיכולוג אברהם מאסלו, יחד עם פילוסופיה של המזרח הרחוק, בעיקר – רעיונות מן הטאואיזם ומעולם המחשבה ההודית.

בשנת 2011 זכה הסרט שהופק על ידי אולפני פיקסאר "יום ולילה" ("Day & Night"), המבוסס על רעיונות מתורתו, בפרס אוסקר לסרט המצויר הקצר הטוב ביותר.

ב-2015 נפטר, בגיל 75.

==קישורים חיצוניים==

* 
* 
* [https://www.youtube.com/watch?v=qwep6PbllGE הסרט הקצר "יום ולילה", זוכה פרס אוסקר] 
* [https://www.youtube.com/watch?v=7oLYKV2caNk&feature=youtu.be/ הסרט "השינוי" עם תרגום לעברית העוסק בחיפוש אחר משמעות] 
* 
* 
* 

קטגוריה:אנשי חינוך אמריקאים
קטגוריה:מורים רוחניים
קטגוריה:פילוסופים אמריקאים
קטגוריה:יועצים חינוכיים
קטגוריה:בוגרי אוניברסיטת המדינה של ויין
קטגוריה:אמריקאים שנולדו ב-1940
קטגוריה:אמריקאים שנפטרו ב-2015
עדן אורבך עפרת

עדן אורבך עפרת (נולדה ב-1979) היא אמנית וידאו ארט ומיצבי וידאו ישראלית. אורבך עפרת זכתה במלגת הצטיינות מטעם קרן התרבות אמריקה-ישראל, ובפרס האמן הצעיר מטעם משרד התרבות והספורט.

== ביוגרפיה ==
עדן אורבך עפרת, נולדה בירושלים בשנת 1979 להיסטוריון האמנות גדעון עפרת והצלמת עליזה אורבך. בשנות ילדותה למדה בבית הספר הניסויי ירושלים ובשנים 1999–2000 למדה בחוג לקולנוע וטלוויזיה באוניברסיטת תל אביב. בשנים 2000–2004 למדה בבצלאל במחלקה לאמנות. בשנת 2008 למדה שנה בקולג' גולדסמית' באוניברסיטת לונדון. בין השנים 2010–2012 למדה בתוכנית לתואר שני בבצלאל, תל אביב. בשנת 2004 קיבלה את מלגת ההצטיינות של קרן התרבות אמריקה-ישראל ובשנת 2014, זכתה בפרס האמן הצעיר והשתתפה בתערוכת הזוכים שהוצגה בינואר 2015 במוזיאון תל אביב.

החל מלימודי לתואר ראשון, הציגה עדן את יצירותיה בתערוכות מוזיקליות רבות (מוזיאון ישראל, מוזיאון על התפר, מוזיאון תל אביב, מוזיאון פתח תקווה לאמנות וכו') ובתערוכות קבוצתיות, בגלריות ופסטיבלים רבים בישראל ומחוצה לה. בין השנים 2005–2009 נמנתה על אמני גלריה נגא, תל אביב. עבודות וידאו ומיצב של אורבך עפרת נמצאים באוסף מוזיאון ישראל וכן באוספים פרטיים.

== תערוכות ==
===תערוכות יחיד===
*2005 - "הבריכה", מיצב-וידאו בגלריה נגא, תל אביב.
*2007 – "לונה", מיצב-וידאו בגלריה "נגא", תל אביב.
*2013 – "אלפא", גלריה על הצוק, נתניה.
*2015 – "טרמינל ( מחווה לארנולד בקלין)", מוזיאון פתח תקווה לאמנות.
*2017 – ״שר היער״, בית האמנים, תל אביב.
*2020 - "אמאטרסו", מיצב-וידאו בגלריה מנשר, תל אביב.

===תערוכות קבוצתיות ===

== פרסים ==
*2004 – מלגה מטעם קרן אמריקה-ישראל.
*2014 – פרס אמן צעיר מטעם משרד התרבות החינוך והספורט.

== קישורים חיצוניים ==

* 	
* נאוה סביליה שדה, [http://www.erev-rav.com/archives/41276 חגיגות המוות של עדן אורבך-עפרת]. ערב רב, 2 במרץ 2016
* 

==הערות שוליים==

קטגוריה:אמניות ישראליות
קטגוריה:ישראליות זוכות פרסים: אמנות
קטגוריה:בוגרות בית הספר הניסויי ירושלים
קטגוריה:בוגרי בית הספר הניסויי ירושלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:משפחת עפרת
קטגוריה:ישראליות שנולדו ב-1979
קטגוריה:ישראלים שנולדו ב-1979
מירון מדזיני

מֵירוֹן מֶדְזִינִי (נולד ב-2 בספטמבר 1932) הוא פרופסור אמריטוס ללימודי יפן באוניברסיטה העברית בירושלים, לשעבר דובר לשכת ראש הממשלה של לוי אשכול, גולדה מאיר ויצחק רבין (כהונה ראשונה) וראש לשכת העיתונות הממשלתית.

==ביוגרפיה==
מדזיני נולד בירושלים למשה מדזיני, שהיה פרשן מדיני בקול ירושלים, בקול ישראל ובעיתון "הארץ" (ושהעביר את השידור של החלטת החלוקה), ולרגינה לבית המבורגר, שהייתה חברת ילדות של גולדה מאיר במילווקי ושימשה כמזכירתו של משה שרת במחלקה המדינית של הסוכנות היהודית<ref></ref>. הוא למד בבית הספר הריאלי בחיפה.

שירת בצה"ל כקצין חי"ר ולאחר מכן למד בסיטי קולג' בניו יורק, בעת שהוריו היו בארצות הברית לרגל עבודת אביו. בשנים 1957–1959 עבד כעוזר נספח העיתונות בשגרירות ישראל בוושינגטון. ב-1960 קיבל תואר מוסמך מאוניברסיטת ג'ורג'טאון בוושינגטון ביחסים בינלאומיים. בין 1959 ועד 1962 למד יפנית ולימודי המזרח הרחוק באוניברסיטת הרווארד ממנה קיבל תואר דוקטור. עם חזרתו לארץ בספטמבר 1962 נתמנה למנהל לשכת העיתונות הממשלתית בירושלים, ובמקביל היה ממקימי החוג ללימודי מזרח אסיה באוניברסיטה העברית בירושלים. ב-1966 מונה לדובר לשכת ראש הממשלה לוי אשכול. ביולי 1973 נתבקש לשמש גם כדובר לשכת ראש הממשלה גולדה מאיר, וכמה חודשים של יצחק רבין בכהונתו הראשונה כראש ממשלה. ביולי 1976 מונה למנהל לשכת העיתונות הממשלתית. לאחר המהפך נטל זאב חפץ את סמכויותיו של מדזיני.

בין השנים 1978 עד 1995 שימש בכמה תפקידים בכירים בקרן היסוד, המגבית המאוחדת לישראל, כולל אחראי על מבצעים, פיתוח מנהיגות ומנהל החטיבה לארצות דוברות אנגלית.

לאחר שפרש מקרן היסוד, המשיך מדזיני ללמד באוניברסיטאות בישראל לימודי מזרח אסיה, בין השאר בבית הספר לתלמידי חו"ל של האוניברסיטה העברית בירושלים.

ספרו גולדה: ביוגרפיה פוליטית זכה לפרס ראש הממשלה בשנת 2010.

בשנת 2016 קיבל מירון מדזיני את אות מסדר השמש העולה על תרומתו לקידום לימודי יפן. מדזיני היה ממקימי החוג למזרח אסיה והראשון שלימד על יפן בארץ.

משנת 1961 עד לפטירתה ב-2010 היה נשוי לירמה (לבית סיניקו), עורכת דין, ולהם ארבעה ילדים.

== הסרט "גולדה" ==
ב-21 באוגוסט 2023 יצא מדזיני למסע בן שלושה שבועות בארצות הברית עם במאי הסרט גיא נתיב לרגל יציאת הסרט "גולדה". המסע כלל את מנהטן (טרום בכורה), בוסטון, מילווקי, לוס אנג'לס, יוסטון, דנוור וערים נוספות. הסרט מנסה לעשות חסד עם זכרה של גולדה ולהיטיב עם אחריותה לפרוץ המלחמה.

==מספריו==
* מפורט ארתור עד הירושימה: עלייתו ונפילתו של המיליטריזם היפני; אוניברסיטה משודרת, 2006
* גולדה: ביוגרפיה פוליטית; ידיעות ספרים, 2008
* למי הבכורה? המאבק על ההגמוניה במזרח אסיה מתום המלחמה הקרה; אוניברסיטה משודרת, 2009
* בצל השמש העולה: יפן והיהודים בתקופת השואה, אוניברסיטה משודרת, 2012
* טאיוואן – היסטוריה, חברה ופוליטיקה, הוצאת כרמל, 2020

==קישורים חיצוניים==

* 

מכּתביו והרצאותיו:
* 
* 
* [https://www.youtube.com/watch?v=u7C0SFZhfW0 פרופ' מירון מדזיני על יחסי ראש הממשלה גולדה מאיר והתקשורת], באתר יוטיוב, 16 בפברואר 2014
* 
* 

==הערות שוליים==

קטגוריה:אנשי היישוב ילידי הארץ
קטגוריה:מנהלי לשכת העיתונות הממשלתית
קטגוריה:דוברים ישראלים
קטגוריה:מקבלי עיטור מסדר השמש העולה
קטגוריה:מקבלי עיטור מסדר השמש העולה יהודים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת הרווארד
קטגוריה:בוגרי בית הספר הריאלי
קטגוריה:בוגרי אוניברסיטת ג'ורג'טאון
קטגוריה:סגל האוניברסיטה העברית בירושלים: לימודי אסיה
קטגוריה:ישראלים שנולדו ב-1932
כוחה של אהבה (אלבום)

כוחה של אהבה הוא אלבום האולפן השני של הזמר-יוצר ומלחין מוזיקה ים-תיכונית הישראלי, פאר טסי.

האלבום יצא ב-25 בנובמבר 2014, מכר מעל 30,000 עותקים והגיע למעמד אלבום זהב.

הסינגל הרביעי מהאלבום, "דרך השלום", היה לשיר המושמע ביותר ברדיו במשך חמישה שבועות ברציפות, הגיע למקום הראשון של המצעד של "מדיה פורסט" והיה לאחד השירים המושמעים ביותר של אותה שנה עם למעלה מ-23 מיליון צפיות ביוטיוב. בנוסף, השיר זכה בפרס אקו"ם ע"ש משה וילנסקי לשיר השנה לשנת 2016.

== רשימת רצועות ==

== סינגלים ==

==הערות שוליים==

קטגוריה:אלבומי 2014
קטגוריה:אלבומי פאר טסי
קטגוריה:אלבומים בעברית
קטגוריה:אלבומים שהופקו על ידי אסף צרויה
קטגוריה:אלבומי זהב בישראל
גלריה שיתופית

דוגמה לגלריה שיתופית: גלריה מרי (ירושלים)
דוגמה לגלריה שיתופית: גלריה אגריפס 12 (ירושלים)
גלריה שיתופית היא גלריה המופעלת על ידי קבוצת אמנים שותפים באופן עצמאי. הגלריה השיתופית אינה מונעות ממניעים כלכליים אלא ממניעים אמנותיים־חברתיים. ניתן להבחין בין קולקטיבים – התאגדויות של אמנים למימוש מטרות אמנותיות ספציפיות, מטרות כלכליות, פוליטיות או אחרות, לבין קואופרטיבים שהם ארגונים שיתופיים שוויוניים שרובם ללא מטרות רווח, המספקים לחבריהם כל מה שאמנים צריכים - חלל תצוגה או סטודיו או יחסי ציבור וכדומה.

== גלריות שיתופיות בישראל ==
קבוצות אמנים החלו לפעול בישראל להקמת גלריות ללא מטרת רווח בתחילת שנות האלפיים. האמנים החברים משתתפים באופן פעיל בכל האספקטים של פעילות הגלריה, לרבות אוצרות, תפעול, השתתפות בהוצאות והצגת תערוכות.

תופעת הגלריות השיתופיות נבעה מרצון האמנים להיות עצמאיים ובלתי תלויים בגלריות המבוססות, המקיימות את שוק האמנות הישראלי. הגלריה השיתופית מאפשרת לחבריה מצע רחב של עשייה והתנסות הן בסוגי אמנות שונים והן בפעילויות רלוונטיות כמו אוצרות וניהול, כל זאת לצד הקידום האישי האמנותי של כל אחד מחבריה והאמנים האורחים המציגים בה (תוך מתן חלל תצוגה והפעלת יחסי ציבור). אופן פעולה זה מגדיל את שדה האמנות ומביא להרחבת השוליים שלו. האופי השיתופי של הגלריה מאפשר סביבה תומכת ודינאמית לאמנים להציג את עבודותיהם ולקדם את פעילותם המקצועית. אפשרות קידום זו עומדת בבסיס העלייה במספרן של הגלריות השיתופיות עם השנים.

הגלריות השיתופיות ברובן רשומות כעמותות הפועלות ללא מטרות רווח, ובכך מתאפשרת עקרונית תמיכת משרד התרבות, אם כי המהלך ממושך ותובעני.

הגלריה השיתופית הראשונה בישראל אגריפס 12, שהוקמה ב-2004 על ידי קבוצת אמנים ירושלמים.<ref name=":0"></ref> מייסדי הגלריה אמרו כי "חשבנו שגלריה קואופרטיבית תענה על שני צרכים: מקום תצוגה שבסיסו אינו מסחרי, ודרך אחרת להציג אמנים".<ref name=":0" />  

בין הגלריות השיתופיות הפועלות בישראל: גלריה אלפרד, גלריה P8, גלריה "8 ביפו", "שלוש שלושים" גלריה אינדי, גלריה חנינא, גלריה מקום לאמנות, גלריה אגריפס 12, גלריה מרי, גלריה האגף, גלריה כברי וגלריה בנימין.

== קישורים חיצוניים ==
* [https://www.galleriot.co.il/s/%D7%92%D7%9C%D7%A8%D7%99%D7%95%D7%AA_%D7%A9%D7%99%D7%AA%D7%95%D7%A4%D7%99%D7%95%D7%AA_%D7%9E%D7%A8%D7%9B%D7%96_%D7%94%D7%90%D7%A8%D7%A5_%D7%AA%D7%9C_%D7%90%D7%91%D7%99%D7%91 גלריות שיתופיות בתל אביב]

== הערות שוליים ==

קטגוריה:אמנות חזותית
קטגוריה:גלריות לאמנות
קטגוריה:אמנים ישראלים
קטגוריה:גלריות שיתופיות
כוח ארגוס

כוח ארגוס (שם מדעי: Varanus panoptes) הוא מין של כוח ממשפחת הכוחיים המצוי בצפון אוסטרליה ובגינאה החדשה.
== מאפיינים ==
בעוד הזכרים גדולים לאורך של 120-140 ס"מ, הנקבות קטנות מהם ואורכן רק 90 ס"מ בממוצע. אלו יצורים מוארכים המזכירים את כוח החולות המצוי באותו אזור כשלשניי המינים עור צהוב עם ראש אפור ופסים במגוון צבעים התלוי באזור מחייתם.

כוח זה נוטה לשכון על הקרקע ולא לטפס על עצים והוא שוכן במגוון בתי חיות ברחבי אוסטרליה וגינאה החדשה. הוא יודע לחפור מאורות באדמה וגם שחיין טוב ויודע לעמוד על שתיים כדי לקבל מבט טוב יותר על סביבתו.

הכוח הוא צייד המחפש יצורים קטנים לרבות דגים, סרטנים, חרקים, עופות ויונקים קטנים, זוחלים אחרים ואפילו לטאות כוח אחרות. הכוחים נפגעים מהתפשטותה של קרפדת הקנים, שפלשה לאוסטרליה והיא מרעילה את הלטאות באכילתם אותה. במקומות מסוימים נפגעו כ-90% מהכוחים באזור בגלל הקרפדה.

==תת-מינים ==
*Varanus panoptes horni - המצוי בגינאה החדשה
*Varanus panoptes rubidus - המצוי בצפון אוסטרליה

==קישורים חיצוניים==

==הערות שוליים==

קטגוריה:כוחיים
קטגוריה:אוסטרליה: זוחלים
קטגוריה:בעלי חיים שתוארו ב-1980
קטלינה פונור

קטלינה פונור (ברומנית: Cătălina Ponor; 20 באוגוסט 1987) היא מתעמלת רומניה בעבר, היא אלופה אולימפית בעלת 5 מדליות מהן 3 זהב (אתונה 2004), סגנית אלופת עולם בעלת 5 מדליות מהן 3 כסף (2003 - 2007) ואלופת אירופה בעלת 13 מדליות מהן 8 זהב, 5 מהן בתרגיל על הקורה (2004 - 2017).

== ביוגרפיה ==
פונור נולדה בקונסטנצה. היא החלה להתאמן בגיל 4.

===2003===
====סגנית אלופת עולם====
באליפות העולם שנערכה באנהיים, קליפורניה, ארצות הברית בשנת 2003 זכתה פונור ב-3 מדליות כסף, בתחרות הקבוצתית בתרגיל קורה ובתרגיל קרקע.

===2004===
====אלופת אירופה====
באליפות אירופה שנערכה באמסטרדם הולנד אפריל 2004 זכתה פונור ב-3 מדליות זהב, בתחרות הקבוצתית, בתרגיל קורה ובתרגיל קרקע.

====אלופה אולימפית====
באולימפיאדת אתונה (2004) זכתה פונור ב-3 מדליות זהב, יותר מכל מתעמל או מתעמלת באולימפיאדה. מדליות זהב, בתחרות הקבוצתית (114.283 נק') לפני ארצות הברית (113.584 נק') ורוסיה (113.235 נק'), בתרגיל קורה בתוצאה של 9.787 נק', לפני קרלי פטרסון מארצות הברית (9.775 נק') ובת ארצה אלכסנדרה ארמייה (9.700 נק') ובתרגיל קרקע בתוצאה של 9.750 נק', לפני בת ארצה ניקולטה דניילה (9.562 נק') ופטריסיה מורנו מספרד (9.487 נק'). בשלב המוקדמות היא סיימה במקום חמישי בתרגיל קפיצות בתוצאה של 9.500 נק', תוצאה שיכלה להעניק לה את המקום השני בגמר.

===2005===
באליפות העולם שנערכה במלבורן, אוסטרליה בשנת 2005 זכתה פונור במדליית ארד, בתרגיל קורה.

===2007===
באליפות העולם שנערכה בשטוטגרט, גרמניה בשנת 2007 זכתה פונור במדליית ארד, בתחרות הקבוצתית.

===עד 2011===
בדצמבר 2007 פרשה פונור מהתעמלות תחרותית, בשל פציעות חוזרות ובשנת 2011 חזרה להתחרות.

===2012===
באולימפיאדת לונדון (2012) זכתה פונור בשתי מדליות, כסף וארד. מדליית כסף, בתרגיל קרקע בתוצאה של 15.200 נק', אחרי אלי רייזמן מארצות הברית (15.600 נק') ולפני אליה מוסטפינה מרוסיה (14.900 נק') ומדליית ארד, בתחרות הקבוצתית (176.414 נק'), אחרי ארצות הברית (183.596 נק') ורוסיה (178.530 נק'). נוסף לכך, היא סיימה במקום רביעי בתרגיל החזק שלה על הקורה בתוצאה של 15.066 נק', כמו זו של מדליית הארד.

===2016===
באליפות אירופה שנערכה בברן שווייץ ב-2016 זכתה פונור בשתי מדליות ארד, בתרגיל קורה בתוצאה של 14.266 נקודות ובתרגיל קרקע בתוצאה של 14.466 נקודות.

באולימפיאדת ריו דה ז'ניירו (2016) סיימה פונור במקום שביעי בתרגיל על הקורה בתוצאה של 14.000 נקודות, במקודמות היא עלתה מהמקום החמישי בתוצאה של 14.900 נקודות ובמקום 14 בתרגיל קרקע בתוצאה של 14.200 נקודות.

===2017===
באליפות אירופה שנערכה בקלוז' רומניה באפריל 2017 זכתה פונור במדליית זהב בתרגיל קורה בתוצאה של 14.566 נקודות.

==קישורים חיצוניים ==

קטגוריה:אלופות אולימפיות: קורה
קטגוריה:אלופות אולימפיות: קרקע
קטגוריה:נושאי דגל רומניה באולימפיאדה
קטגוריה:מתעמלות באולימפיאדת אתונה (2004)
קטגוריה:מתעמלות באולימפיאדת לונדון (2012)
קטגוריה:מתעמלות באולימפיאדת ריו דה ז'ניירו (2016)
קטגוריה:אלופות אולימפיות רומניות: התעמלות
קטגוריה:זוכות מדליית ארד אולימפית רומניות: התעמלות
קטגוריה:זוכות מדליית כסף אולימפית רומניות: התעמלות
קטגוריה:רומניות שנולדו ב-1987
רכוש הוא גזל

רכוש הוא גזל! (בצרפתית: La propriété, c'est le vol!) היא סיסמה אנרכיסטית אשר ניסח פייר-ז'וזף פרודון בספרו משנת 1840 "מה הוא רכוש? או חקירה אודות הצדק והממשלה".

בשימושו במילה רכוש, מתכוון פרודון לבעלות על קרקע בלבד ולא לכל סוג אחר של רכוש אשר נרכש בזכות עבודה ומאמץ.

סיסמה זו מתארת את גישתו של פרודן הן לגבי אנרכיזם חברתי והן לגבי אנרכיזם אינדיבידואלי. גרסא מסויימת שלה מופיעה באותיות ענק על בניין בתל אביב הסמוך לנתיבי איילון.

קטגוריה:אנרכיזם
קטגוריה:מוטואים
קטגוריה:סיסמאות
פיתון עצים

פיתון עצים (שם מדעי Morelia) הוא סוג של נחש מסוג פיתון ממשפחת הפיתוניים הנפוץ בגינאה החדשה ובאוסטרליה והוא כולל 7 מינים ועוד מין נכחד. 

נחשים אלה מצויים ביערות גשם, על גבי ענפים והם גדולים לגודל של 2–3 מ' בממוצע. כמו רוב הפיתוניים הם הורגים את טרפם בעזרת אחיזת חנק ולא על ידי ארס. בצידי העיניים שלהם וגם בחלק החיצוני של פיהם ישנם חיישני חום המכוונים אותם ליצורים חמי דם, המהווים למשה את טרפם.

==מינים==
* פיתון השיחים (M. amethistina)
* פיתון בולן (M. boeleni)
* פיתון ברדלי (M. bredli)
* פיתון עבה-קשקשים (M. carinata)
* פיתון אונפלי (M. oenpelliensis)
* פיתון השטיחים (M. spilota)
* פיתון עצים ירוק (M. viridis)
* M. riversleighensis (נכחד, שרידיו נמצאו בקווינסלנד שבאוסטרליה)

==קישורים חיצוניים==

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:פיתוניים
ת'יורסאו

ת'יורסאו (באיסלנדית: Þjórsá) הוא הנהר הארוך ביותר באיסלנד. אורכו 230 קילומטרים והוא מנקז שטח של 7,530 קמ"ר. ספיקתו הממוצעת היא 390 מ"ק לשנייה.
== גאוגרפיה ==
מוצא הנהר הוא הקרחון השלישי בגודלו באיסלנד — הופסיוקול (Hofsjökull), הממוקם במערבהּ של רמת איסלנד (הרמה שמכסה את רוב פנים הארץ). משם, הנהר זורם דרום-מערבה. תחילה, הוא עובר דרך הקניונים שברמה. סמוך ליציאתו מהרמה, מימיו של ת'יורסאו מוסטים (בחלקם) מזרחה — ליצירתו של האגם המלאכותי ת'וריסוואטן (Þórisvatn). המים שנאגרים באגם משמשים להפקת חשמל. בקטע זרימתו העליון, ת'יורסאו קופא בחורף.

אחרי יציאתו לשפלה, ת'יורסאו חולף ממערב לחלקהּ של רמת איסלנד, שחודר דרומה אל השפלה במקביל לנהר. מצפון להר הגעש הקלה (שבחלק זה של הרמה), מימיו של ת'יורסאו נאגרים במאגר המים סולטארטאנגאלון (Sultartangalón) שבשפלה. שם, אל ת'יורסאו נשפך הנהר טונגנאאו (Tungnaá).

לפני כניסתו לעמק ת'יורסאורדאלור (Þjórsárdalur) שבדרום-מערב איסלנד, הנהר חולף ליד הר בורפל (Búrfell). למרגלותיו של הר זה נמצאת תחנת כוח הידרואלקטרית, המנצלת את מי הנהר להפקת אנרגיה. למרגלות ההר, שבגבולו המערבי של העמק, נמצאת גם חווה קהילתית משוחזרת מימי הוויקינגים — ת'יודוולדיסבאירין סטיונג (Þjóðveldisbærinn Stöng). באזור זה, ת'יורסאו חולף בשדה הלבה הגדול ביותר באיסלנד — ת'יורסאו (על שם הנהר, שלאורך רוב מסלולו צמוד לשדה).

במורד הזרם, כאשר הנהר מתעקל צפון-מערבה, מסתעף ממנו ערוץ נוסף. עשרות קילומטרים ממערב לנקודת ההיפרדות, הזרם הנוסף מתחבר אל הזרם המרכזי. שני הערוצים הללו יוצרים (ביניהם) אי גדול, שנקרא אאורנס (Árnes). בעבר, האי שימש כמקום לכינוס הת'ינג (þing) — אספת עם מסורתית. על שמו של האי, אאורנסיסלה (Árnessýsla — האי אאורנס) היה גם שמו של אחד מ-23 המחוזות ההיסטוריים באיסלנד, הנמצא בדרום-מערב הארץ ובו זורם ת'יורסאו.

כביש הטבעת של איסלנד חוצה את הנהר ת'יורסאו — דרך הגשר שבין העיירות סלפוס והלה. קילומטרים ספורים מדרום-מערב לגשר, הנהר נשפך אל האוקיינוס האטלנטי.

==קישורים חיצוניים==

* 

קטגוריה:קצרמר גאוגרפיה של אירופה
קטגוריה:איסלנד: נהרות
קטגוריה:נהרות הנשפכים לאוקיינוס האטלנטי
יגאל תלמי (קצין)

יגאל תלמי (13 בדצמבר 1934 - 17 בפברואר 2001) היה קצין צה"ל בדרגת אלוף-משנה, שירת כקצין המודיעין של פיקוד הדרום וראש מחלקת מודיעין השדה. בעל עיטור המופת על חלקו במבצע ירקון.

==ביוגרפיה==
תלמי נולד במשמר העמק, בנם של אמה לוין תלמי ומאיר תלמי, שניהם אנשי השומר הצעיר שכיהנו חברי הכנסת מטעם מפ"ם והמערך.

בצה"ל שירת בחיל הקשר, עבר קורס אלחוטנים וקורס קציני קשר. שירת כקצין קשר של גדוד 51 בחטיבת גבעתי. ב-1955 התנדב לצוות הסיירים לבחינת עבירות צירים בסיני לקראת מבצע קדש. על חלקו בפעילות זו שכונתה מבצע ירקון זכה לצל"ש מהרמטכ"ל משה דיין שהומר בהמשך לעיטור המופת. הוא היה בכך הראשון מבין חיילי חיל הקשר שעוטר בצל"ש. באוקטובר 1956 הצטרף לצוות ההקמה של גדוד ד' בחטיבת הצנחנים ומונה לקצין הקשר הגדודי, במהלך מלחמת סיני מונה לקמב"ץ הגדוד. לאחר המלחמה שימש קצין הקשר של גדוד 890.

לאחר שחרורו מצה"ל עבד במשק קיבוץ משמר העמק והיה מנהל המוסד החינוכי שומריה בקיבוץ. במילואים שירת כקצין המודיעין של חטיבה 80, חטיבת צנחנים, ולחם עמה במלחמת ששת הימים. בהמשך שירת כקצין אג"ם של החטיבה. לאחר מלחמת יום הכיפורים חזר לשירות הקבע ומילא תפקידים באגף המודיעין. שירת כקצין המודיעין של אוגדה 252, ב-1976 מונה לסגן קצין המודיעין של פיקוד הדרום וב-1978 מונה לקצין המודיעין של הפיקוד. בתקופת מלחמת לבנון הראשונה שימש ראש מחלקת מודיעין שדה. השתחרר ב-1984.

לאחר שחרורו עבד במפעל "תמה" בקיבוץ משמר העמק וכיהן כמנכ"ל המפעל במשך מספר שנים.

==קישורים חיצוניים==
* [http://www.amutakesher.org.il/?CategoryID=212&ArticleID=144 סגן יגאל תלמי] באתר עמותת חיל הקשר
* [https://web.archive.org/web/20140821021730/http://amutakesher.org.il/_Uploads/dbsAttachedFiles/Yigaltelemi.ppt יגאל תלמי] באתר עמותת חיל הקשר
* [http://www.zemereshet.co.il/artist.asp?id=1118 יגאל תלמי] באתר זמרשת
* באתר הגבורה

==הערות שוליים==

קטגוריה:מנכ"לים ישראלים
קטגוריה:מנכ"לים יוצאי שירות קבע בצה"ל
קטגוריה:משמר העמק: אישים
קטגוריה:אישים הקבורים במשמר העמק
קטגוריה:קציני מודיעין של פיקוד הדרום
קטגוריה:מעוטרי עיטור המופת
קטגוריה:חיילי חיל הקשר והתקשוב
קטגוריה:חיילי חטיבת הצנחנים
קטגוריה:מנהלי בתי ספר ישראלים
קטגוריה:אלופי-משנה בצה"ל
קטגוריה:ישראלים שנולדו ב-1934
קטגוריה:ישראלים שנפטרו ב-2001
דודקהדרון רומבי מכוכב

כיכוב הדודקהדרון הרומבי
הדודקהדרון הרומבי המכוכב שקול טופולוגית ל[[דודקהדרון דיסדיאקי (שהוא פאון קטלן שאפשר לקבל מדודקהדרון רומבי על ידי הדבקת פירמידות מעוינות קצרות יותר המוצמדות לכל פאה).]]
מחקי עפרון בצורת דודקהדרון רומבי מכוכב]]

בגאומטריה, דודקהדרון רומבי מכוכב (דר"מ) הוא כיכוב של הדודקהדרון הרומבי. פאון זה נקרא לפעמים "פאון אשר", משום שהוא מופיע בעבודתו הידועה של אשר, "המפל", וברישומים המכינים של עבודתו "כוכבים" (שבה מופיע פאון אחר, היתוך של שלושה אוקטהדרונים).

== קומבינטוריקה וגאומטריה ==

לדר"מ יש 48 פאות, כולן משולשות; יש לו 26 קודקודים, שבהם 6 בעלי דרגה 8, 8 בעלי דרגה 6, ו-12 בעלי דרגה 4. יש לו 72 צלעות. על אותה קבוצת קודקודים אפשר לבנות גם את הקובוקטהדרון. את הדר"מ אפשר לבנות משישה עותקים של פירמידה מרובעת שאורך בסיסה 2 וגובהה 1, שבסיסיהן מונחים על שלושה מישורים מאונכים והם מצביעים מכל מישור בשני הכיוונים האפשריים. 

== מילוי המרחב ==
הדר"מ יכול לרצף את המרחב התלת־ממדי במבנה דמוי חלת דבש, שבו שישה דר"מ נפגשים בכל קודקוד. הסריג של קודקודי הריצוף הוא בעל רמה גבוהה של סימטריה: חבורת הסימטריות המרחבית שלו פועלת עליו באופן שהוא טרנזיטיבי על התאים, על המקצועות, ועל הקודקודים. 

==קישורים חיצוניים==
* 
* 

קטגוריה:פאונים
עיטם לבן-גחון

עֵיטָם לְבֶן-גָּחוֹן (שם מדעי: Haliaeetus leucogaster) הוא מין של עוף דורס גדול החי לחופי דרום-מזרח אסיה והודו ומדרים עד לאוסטרליה. זהו אחד מהגדולים שבמיני המשפחה.
== מאפיינים ==
עיטם זה הוא לבן ובעל פנים, מקור, כנפיים וזנב שחורים בחלק העליון. משקלו מגיע ל-5 ק"ג ומוטת כנפיו מגיעה ל-2.2 מטרים. הוא אחד מהגדולים שבעיטמים.

הוא עוף דורס פעיל יום, המצוי באזורי החופים והאגמים לאורך הודו, סרי לנקה ודרום-מזרח אסיה ומזרחה עד לגינאה החדשה, צפון אוסטרליה ואיי שלמה. הוא מתמחה בציד דגים באזורי החופים. הוא דואה מעל הים בחיפוש אחר דגים. כשהוא מאתר דג הוא מנמיך עד גובה פני המים פושט את רגליו לפנים, "חורש" את המים בטפריו המעוקלים ושולה את הדג בתנועת מגרפה. הוא ניזון גם מפגרים, נחשי ים ועופות ים קטנים וגם חוטף דגים מעופות אחרים. 

העיטמים הם מינים טריטוריאליים שיתקפו כל מסיג גבול. המאבק על הטריטוריה מתבטא בדרך ייחודית: שני הזכרים מגביהים, מעופפים זה אל זה, משלבים את הטפרים שלהם ומסתחררים באוויר כמו במופע אקרובטי תוך ירידה מהירה לכיוון הקרקע. הראשון שעוזב את האחיזה הוא זה שמוותר על הטריטוריה.

== גלריה ==
<gallery mode=packed>
White-bellied Sea-Eagle (Haliaeetus leucogaster) 2.jpg
White bellied Sea Eagle (2).jpg
White-bellied Sea Eagle on the Wing.jpg
Wbse 690V9140 - Flickr - Lip Kee.jpg
Haliaeetus leucogaster - SE Tasmania 2019.jpg
WB Sea Eagle Pounce.jpg
Sri Lankan Elephant and White Bellied Sea Eagles in Kumana National Park.jpg|עיטמים על גב פיל אסייתי
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:עיטם
קטגוריה:אינדונזיה: עופות
קטגוריה:אוסטרליה: עופות
קטגוריה:איי שלמה: עופות
קטגוריה:בעלי חיים בביצות מנגרובים
קטגוריה:בעלי חיים בביצות אוסטרליה